|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ** **ΚΑΙ ΘΡΗΣΚΕΥΜΑΤΩΝ**  | Φιλιάτες: 17/ 09/2024Αρ. Πρωτ: 73**Προς:** **Δ/νσεις Α/θμιας & Β/θμιας Εκπ/σης****Ηπείρου, Ιονίων Νήσων,****Δυτικής Μακεδονίας, Θεσσαλίας, Δυτικής Ελλάδας****Κοιν : Σχολικές μονάδες** |  |
| ΠΕΡΙΦΕΡΕΙΑΚΗ Δ/ΝΣΗ Π.Ε. & Δ.Ε. ΗΠΕΙΡΟΥ **Κ.Ε.ΠΕ.Α ΦΙΛΙΑΤΩΝ ΘΕΣΠΡΩΤΙΑΣ**Tαχ. δ/νση: Δ.Δ. ΒΡΥΣΕΛΛΑΣ46 300 ΦΙΛΙΑΤΕΣ- ΘΕΣΠΡΩΤΙΑ Πληροφορίες: Νικολάου ΜάρκοςΤηλ: 26640 - 22000Ε-mail: **kepeafiliathesp@gmail.com**<https://k-e-pe-a-kpe-philiaton-thesprotias8.cms.webnode.gr/>**** |  |  |

**ΘΕΜΑ: Πρόσκληση στο 3ήμερο βιωματικό σεμινάριο: Μνημειακό πολιτιστικό απόθεμα στην περιοχή των Δήμων Φoινικίου, Αγίων Σαράντα και Χιμάρας.**

Το **Κ.Ε.ΠΕ.Α. Φιλιατών-Θεσπρωτίας σε συνεργασία με την Περιφερειακή Διεύθυνση Α/βάθμιας και Β/βάθμιας Εκπαίδευσης Ηπείρου** προγραμματίζει την υλοποίηση 3ήμερου σεμιναρίου στις 26- 27- 28 /10/2024 στην Χιμάρα. Έχει ήδη προηγηθεί σεμινάριο με τα ίδια περιβαλλοντικά θέματα και επαναλαμβάνεται λόγω μεγάλης ανταπόκρισης – αιτήσεων την προηγούμενη φορά.

Έχει γίνει η απαραίτητη συνομιλία με το Συντονιστικό Γραφείο Εκπαίδευσης στο Γενικό Προξενείο στην Κορυτσά και την διεύθυνση του 9/θέσιου Ελληνικού σχολείου «ΟΜΗΡΟΣ» και προετοιμασία κάθε ενέργειάς μας για την σωστή υλοποίηση της εκπαιδευτικής αυτής δράσης.

 Το σεμινάριο απευθύνεται σε εκπαιδευτικούς των περιφερειών: Ιόνιων Νήσων (Κέρκυρας – Λευκάδας), Ηπείρου, Δυτικής Μακεδονίας, Θεσσαλίας, Δυτικής Ελλάδας.

Ένα από τα περιβαλλοντικά σχολικά προγράμματα που υλοποιείται με πολύ καλή ανταπόκριση από τις σχολικές μονάδες, τα τελευταία χρόνια είναι και το: «Παραδοσιακοί Οικισμοί, Πετρογέφυρα, Νερόμυλοι…». Είχε πραγματοποιηθεί ανάλογο σεμινάριο για εκπαιδευτικούς της περιοχής της Χιμάρας, πέρυσι και παρουσίαση αυτού του Περιβαλλοντικού Προγράμματος σε τάξεις του 9/θέσιου Ελληνικού σχολείου της Χιμάρας (7η και 9η ). Με παρότρυνση από εκπαιδευτικούς αποφασίσαμε με την Αν. Περιφερειακή Διευθύντρια κ. Μπέση να προχωρήσουμε σε κοινό αίτημα για την έγκριση αυτής της εκπαιδευτικής εκδήλωσης. Εκδήλωση που θα πραγματοποιηθεί με την ανιδιοτελή συμμετοχή των εισηγητών και την οικονομική συνεισφορά όλων των συμμετεχόντων για την κάλυψη διαμονής, διατροφής και μετακίνησης.

Ο χρόνος τρέχει πολύ γρήγορα και το σήμερα δεν έχει καμία σχέση με το χτες και το αύριο θα είναι τελείως διαφορετικό με το σήμερα. Υπάρχει όμως ένας συνδετικός κρίκος, που δεν είναι άλλος από τον πολιτισμό, που μας θυμίζει το παρελθόν και αποτελεί στέρεα παρακαταθήκη για το μέλλον. Το ΚΕΠΕΑ Φιλιατών – Θεσπρωτίας έχοντας υπόψη τη σημασία που διαδραματίζει ο πολιτισμός στην ιστορική διαδρομή, αλλά και η αναπτυξιακή διάσταση που έχει για κάθε περιοχή αναλαμβάνει τέτοιες πρωτοβουλίες – δραστηριότητες σε περιπτώσεις περιοχών στις οποίες ο άναρχος εκμοντερνισμός σαρώνει τα πάντα στο διάβα του, σβήνοντας ιστορία και πολιτισμό, περίπτωση Χιμάρας…

Επιδίωξή μας, και στόχος του Κ.Ε.ΠΕ.Α Φιλιατών – Θεσπρωτίας στα 14 πια χρόνια λειτουργίας, μέσα από τα σχολικά εκπαιδευτικά περιβαλλοντικά προγράμματα και ημερίδες – σεμινάρια, να τονιστεί η ιδιαιτερότητα του φυσικού περιβάλλοντος, της υπαίθρου και η αρμονική συνύπαρξη με στοιχεία παλιών ανθρωπογενών παρεμβάσεων κτισμάτων (στοιχεία πολιτισμού).

Η διαδικασία υποβολής αίτησης είναι η εξής:

Στη **φόρμα αίτησης (excel)** που σας επισυνάπτουμε οι ενδιαφερόμενοι εκπαιδευτικοί παρακαλούνται να συμπληρώσουν τα στοιχεία τους και να την υποβάλλουν ηλεκτρονικά στο **e-mail: kepeafiliathesp@gmail.com**

 Προθεσμία υποβολής αίτησης είναι η **27/09/2024 έως τις 11:00 π.μ.**

Επισημαίνεται ότι ίσως υπάρξει διαφοροποίηση στο πρόγραμμα λόγω καιρικών συνθηκών. Απαραίτητη όμως η ανάλογη ένδυση-υπόδηση για τις εξορμήσεις στα πεδία δράσεων.

 **ΠΡΟΓΡΑΜΜΑ**

**ΘΕΜΑ: Μνημειακό πολιτιστικό απόθεμα στην περιοχή των Δήμων Φοινικίου, Αγίων Σαράντα και Χιμάρας.**

**Σάββατο 26/10/2024**

**Ώρα Αναχώρησης: 11:00** Ξενοδοχείο Αντζέλικα , αρχή Ηγουμενίτσας αρκετός χώρος για στάθμευση των αυτοκινήτων.

**11: 45 - 13:30 Αρχαιολογικός χώρος Βουρθωτού , μνημείο παγκόσμιας πολιτιστικής κληρονομιάς UNESCO,** περιήγηση από τον αρχαιολόγο **Στέφανο Βασιλειάδη.**

**13:30-14:10 Μονή Δέματος Αγ. Γεωργίου** , **Νικολάου Μάρκος** ΠΕ11, MSc, Προϊστάμενος Κ.Ε.ΠΕ.Α Φιλιατών – Θεσπρωτίας.

**14:10 -16:30**  Γεύμα Αγ. Σαράντα.

**16:30 – 17:30** Μετάβαση στην Ι.Μ Αγίων Σαράντα **Ζαφειράτης Ευάγγελος** Ιστοριοδίφης - Συγγραφέας.

**17:30 -18:45** Στάση στο **Κάστρο Πόρτο Παλέρμο** προηγούμενη ονομασία **Πάνορμος**

**18:45 –19:15**  Μετάβαση και άφιξη στην Χιμάρα, στην πρώτη παραλία όπου και το Ξενοδοχείο.

**19: 15- 21:00 Τακτοποίηση στα δωμάτια.**

**21:00 Δείπνο**

**Κυριακή 27/10/2024**

**09:00 -10:45 Παραδοσιακή τεχνική κτισίματος – Μπουλούκι – Πρωτομάστορας Παπαβασιλείου Χρήστος MSc ΠΕ70 Διευθυντής σχολείου**

**10:45 -14:00** Μετάβαση και περιήγηση στο **κάστρο της Χιμάρας** και στην **παλιά πόλη εντός.** Στην πορεία **ενημέρωση για την παραδοσιακή αρχιτεκτονική και ιστορική αναδρομή. Παππάς Λεωνίδας Αρχιτέκτονας – Μηχανικός.**

**14:0- 16:30** Φαγητό - ανάπαυλα

**16:30 -18:30** Μετάβαση στο παραδοσιακό χωριό **Βούνο** **Νικολάου Μάρκος**

**18:30 – 20:00** Παρουσίαση του βιβλίου του ΚΕΠΕΑ Φιλιατών – Θεσπρωτίας. **Στοιχεία Παραδοσιακής Κληρονομιάς στην περιοχή των Αγ. Σαράντα έως και την πόλη του Δέλβινου.** **Νικολάου Μάρκος** ΠΕ11, MSc, Προϊστάμενος Κ.Ε.ΠΕ.ΑΦιλιατών – Θεσπρωτίας. 20:00 – 20:45 **Ερωτήσεις - Διάλογος**

**ΔΕΥΤΕΡΑ 28/10/2024**

**09:00-10:30** Αναχώρηση και ενημέρωση στο **9/θέσιο Ελληνικό σχολείο Χιμάρας**. ΝΙΚΟΛΑΟΥ Μ.

**10:30-13:30** Αναχώρηση και περιήγηση στον παλιό οικισμό **Δρυμάδες** ΝΙΚΟΛΑΟΥ Μ.

**13:30 -** Μετάβαση Χιμάρα

**13:00 -15.00 Γεύμα 16:00 - 17:00 Επίσκεψη στην Ι.Μ Θεολόγου Μεσοποταμίας,** **Λιλιόπουλος** Νικόλαος ΠΕ 01, MSc,

**17:00-1800 Αρχαίο Φοινίκι, περιήγηση από τον αρχαιολόγο Στέφανο Βασιλειάδη.**

Επιστροφή Ηγουμενίτσα, **λήξη**.

Ο Προϊστάμενος του Κ.Ε.ΠΕ.Α Φιλιατών – Θεσπρωτίας

Νικολάου Μάρκος